Китай: Проблемът с качеството на някои продукти не бива да се политизира - 24chasa.bg
https://www.24chasa.bg/novini/article/8383107 www.24chasa.bg
31.03.2020 10:20; 24 часа онлайн
Относно твърдението, че резултатите от китайските тестове за новия коронавирус са неточни, вчера говорителката на Външно министерство Хуа Чунин заяви, че Китай помага искрено на другите държави. Ако се появят проблеми, те трябва да се разрешават разумно и реалистично, каза Хуа Чунин, добавяйки, че не бива да се политизират.
Тя даде пример със Словакия, която се е усъмнила в качеството на китайските тестови комплекти, но след проучване е било установено, че словашките медици са допуснали грешка при използването им, предаде "Радио Китай".
Външното министерство на страната благодари за съдействието от китайска страна за вноса на медицински материали.
Хуа Чунин посочи още, че когато се появи съобщение за проблем с качеството на китайски продукти, първо китайските посолства правят проучване за причините и се свързват със съответните производители. В момента много държави отправят молби към Китай за медицински консумативи и китайските производители работят извънредно, за да осигурят необходимите количества, следейки за качеството. Но Китай се надява проблемът да не се превръща в политически, подчерта Хуа Чунин.